ai4bharat/Pralekha huggingface dataset:
രാജ്യരക്ഷാ മന്ത്രാലയം
പ്രോജക്ട്-75-ന്റെ ഭാഗമായ നാലാമത്തെ അന്തർവാഹിനി ‘ഐ എൻ എസ് വെലാ’ മുംബൈ കപ്പൽ നിർമ്മാണ ശാലയിൽ കമ്മിഷൻ ചെയ്തു
പ്രോജക്ട്-75 ന്റെ ഭാഗമായ ആറ് അന്തർവാഹിനികളുടെ നിർമ്മാണ പരമ്പരയിലെ നാലാമത്തെ അന്തർവാഹിനിയായ ഐഎൻഎസ് വെലാ, നവംബർ 25 ന് നാവികസേനാ മേധാവി അഡ്മിറൽ കരംബീർ സിങ്ങിന്റെ സാന്നിധ്യത്തിൽ കമ്മീഷൻ ചെയ്തു. ഔപചാരിക കമ്മീഷനിംഗ് ചടങ്ങ് മുംബൈയിലെ കപ്പൽ നിർമ്മാണ ശാലയിൽ നടന്നു.
ഫ്രാൻസിലെ M/s നേവൽ ഗ്രൂപ്പിന്റെ  സഹകരണത്തോടെയാണ്, മുംബൈയിലെ മജ്ഗാവ് ഡോക്ക് ഷിപ്പ് ബിൽഡേഴ്സ് ലിമിറ്റഡ് , സ്കോർപീൻ ക്ലാസ് അന്തർവാഹിനികൾ ഇന്ത്യയിൽ നിർമ്മിക്കുന്നത്. ഐഎൻഎസ് വെലാ, പശ്ചിമ നേവൽ കമാൻഡിന്റെ അന്തർവാഹിനി കപ്പലുകളുടെ ഭാഗമായിരിക്കും.
സ്കോർപീൻ അന്തർവാഹിനികൾക്ക് റഡാർ സിഗ്നൽ പോലുള്ളവയിൽ നിന്നും മറഞ്ഞിരിക്കാനുള്ള സവിശേഷ സംവിധാനങ്ങൾ ഉണ്ട്. കൂടാതെ ദീർഘ ദൂര ഗൈഡഡ് ടോർപ്പിഡോകളും കപ്പൽ വേധ മിസൈലുകളും സജ്ജീകരിച്ചിരിക്കുന്നു. ഈ അന്തർവാഹിനികൾക്ക് അത്യാധുനിക സോണാറും മികച്ച പ്രവർത്തന ശേഷി അനുവദിക്കുന്ന സെൻസർ സ്യൂട്ടും ഉണ്ട്. അത്യാധുനിക പെർമനന്റ് മാഗ്നറ്റിക് സിൻക്രണസ് മോട്ടോർ  ആണ് മറ്റൊരു പ്രത്യേകത.
ഭൗമശാസ്ത്ര മന്ത്രാലയം
കേരളത്തിൽ കനത്ത മഴ പെയ്യുന്ന പ്രവണത വർധിക്കുന്നതായി കേന്ദ്ര ഗവൺമെന്റ്
ന്യൂഡൽഹി : ജൂലൈ 28, 2022
കേരളത്തിൽ കനത്ത മഴ പെയ്യുന്ന പ്രവണത വർധിക്കുന്നതായി കേന്ദ്ര ഗവൺമെന്റ് ഇന്ന് അറിയിച്ചു. 2001-2021 കാലയളവിലെ കണക്കുകൾ പ്രകാരം തെക്കുപടിഞ്ഞാറൻ മൺസൂൺ സീസണിൽ  കേരളത്തിൽ കനത്ത മഴ ചെയ്യുന്ന പ്രവണത വർദ്ധിച്ചതായി രാജ്യസഭയിലെ ചോദ്യത്തിന് മറുപടിയായി കേന്ദ്ര സഹമന്ത്രി ഡോ.ജിതേന്ദ്ര സിംഗ് പറഞ്ഞു.
കേരളത്തിലെ ഓട്ടോമാറ്റിക് വെതർ സ്റ്റേഷനുകളുടെ  ശൃംഖല വർധിപ്പിക്കാൻ കാലാവസ്ഥാ വകുപ്പിന്  പദ്ധതിയുണ്ട്. ബിഐഎസ്-1994 മാനദണ്ഡമനുസരിച്ച് കേരളത്തിൽ 115 കാലാവസ്ഥാ നിരീക്ഷണ കേന്ദ്രങ്ങൾ വേണം. കേരളത്തിൽ 100 ഓട്ടോമാറ്റിക് വെതർ സ്റ്റേഷനുകൾക്കായി കേന്ദ്ര കാലാവസ്ഥ വകുപ്പ് പദ്ധതിയിട്ടിട്ടുണ്ട് . ഭൗമശാസ്ത്ര മന്ത്രാലയം അടുത്തിടെ 77 AWS സ്ഥാപിച്ചു , ശേഷിക്കുന്ന 23 AWS കൾ സ്ഥാപിക്കുന്ന നടപടികൾ പുരോഗമിക്കുന്നു.
ഇതുകൂടാതെ കേരളത്തിന് 15 AWS സ്റ്റേഷനുകൾ കൂടിയുണ്ട്, അങ്ങനെ മൊത്തം 92 ഓട്ടോമാറ്റിക് കാലാവസ്ഥാ സ്റ്റേഷനുകൾ കേരളത്തിൽ നിലവിലുണ്ട്. ഇവ കൂടാതെ, നവീകരിച്ച 10 ഓട്ടോമാറ്റിക് മഴ അളക്കൽ സ്റ്റേഷനുകളും സംസ്ഥാനത്ത് ഉണ്ട്. കേരളത്തിനായി അനുവദിച്ച ഓട്ടോമാറ്റിക് വെതർ സ്റ്റേഷനുകൾ സ്ഥാപിക്കുന്നത് ഐഎംഡി വേഗത്തിലാക്കിയിട്ടുണ്ട്.
IE/SKY
(Visitor Counter : 82
പ്രധാനമന്ത്രിയുടെ ഓഫീസ്
ഇ-സഞ്ജീവനി ആപ്പിൽ 10 കോടി ടെലി കൺസൾട്ടേഷനുകളുടെ നാഴികക്കല്ലായതിനെ പ്രധാനമന്ത്രി പ്രശംസിച്ചു
ഇന്ത്യയിൽ ശക്തമായ ഡിജിറ്റൽ ആരോഗ്യ സംവിധാനം കെട്ടിപ്പടുക്കുന്നതിൽ മുൻനിരയിലുള്ള ഡോക്ടർമാരെ അഭിനന്ദിച്ചു
ഇസഞ്ജീവനി ആപ്പിൽ 10 കോടി ടെലി കൺസൾട്ടേഷനുകളുടെ നാഴികക്കല്ലു കൈവരിച്ചതിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യയുടെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു :
“10,00,00,000 ടെലി കൺസൾട്ടേഷനുകൾ ശ്രദ്ധേയമായ ഒരു നേട്ടമാണ്. ഇന്ത്യയിൽ ശക്തമായ ഡിജിറ്റൽ ആരോഗ്യ സംവിധാനം കെട്ടിപ്പടുക്കുന്നതിൽ മുൻപന്തിയിൽ നിൽക്കുന്ന എല്ലാ ഡോക്ടർമാരെയും ഞാൻ അഭിനന്ദിക്കുന്നു.
10,00,00,000 tele-consultations is a remarkable feat. I laud all those doctors who are at the forefront of building a strong digital health eco-system in India. https://t.co/jQaXERtLI9
— Narendra Modi  February 17, 2023
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 116.58 കോടിയിലധികം വാക്സിൻ ഡോസുകൾ
ഉപയോഗിക്കാത്ത 15.77 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
1,16,58,27,955
ബാക്കിയുള്ളത്
15,77,70,771
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 116.58 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
ഉപയോഗിക്കാത്ത 15.77 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ബാക്കിയുണ്ട്.
(Visitor Counter : 148
പ്രധാനമന്ത്രിയുടെ ഓഫീസ്
മഹാരാഷ്ട്ര മുഖ്യമന്ത്രിയും ഉപമുഖ്യമന്ത്രിയും പ്രധാനമന്ത്രിയെ സന്ദർശിച്ചു
മഹാരാഷ്ട്ര മുഖ്യമന്ത്രി ശ്രീ ഏകനാഥ് ഷിൻഡെയും മഹാരാഷ്ട്ര ഉപമുഖ്യമന്ത്രി ശ്രീ ദേവേന്ദ്ര ഫഡ്നാവിസും ഇന്ന് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"മഹാരാഷ്ട്ര മുഖ്യമന്ത്രി ശ്രീ ഏകനാഥ് ഷിൻഡെ, ഉപമുഖ്യമന്ത്രി ശ്രീ ദേവേന്ദ്ര ഫഡ്നാവിസ് എന്നിവർ പ്രധാനമന്ത്രിയെ സന്ദർശിച്ചു."
--ND--
The Chief Minister of Maharashtra Shri @mieknathshinde and the Deputy Chief Minister Shri @Dev_Fadnavis called on PM @narendramodi. @CMOMaharashtra pic.twitter.com/i2ljZTeuFB
— PMO India  July 9, 2022
महाराष्ट्राचे मुख्यमंत्री @mieknathshinde
आणि उपमुख्यमंत्री @Dev_Fadnavis
यांनी आज पंतप्रधान @narendramodi यांची भेट घेतली.@CMOMaharashtra pic.twitter.com/osNhFcgryR
— PMO India  July 9, 2022
(
രാസവസ്തു, രാസവളം മന്ത്രാലയം
ബിപിപിഐ 25 ലക്ഷം രൂപ പിഎം കെയേഴ്സ് ഫണ്ടിലേക്ക് സംഭാവന ചെയ്തു
കേന്ദ്ര രാസവസ്തു, രാസവളം മന്ത്രാലയത്തിലെ ഫാര്മസ്യൂട്ടിക്കല്സ് വകുപ്പിന് കീഴിലുള്ള ബ്യൂറോ ഓഫ് ഫാര്മ പിഎസ്യു സ് ഓഫ് ഇന്ത്യ 25 ലക്ഷം രൂപ പിഎംകെയേഴ്സ് ഫണ്ടിലേക്ക് സംഭാവന ചെയ്തു.
ന്യൂഡല്ഹിയില് ഫാര്മസ്യൂട്ടിക്കല്സ് വകുപ്പ് സെക്രട്ടറി ശ്രീ പി. ഡി. വഗേല കേന്ദ്ര രാസവസ്തു, രാസവളം മന്ത്രി ശ്രീ ഡി.വി. സദാനന്ദ ഗൗഡയ്ക്ക് ഈ തുകയ്ക്കുള്ള ചെക്ക് കൈമാറി. ബിപിപിഐ സിഇഒ ശ്രീ സച്ചിന് സിങ്ങ്, ഫാര്മസ്യൂട്ടിക്കല്സ് വകുപ്പ് ജോയിന്റ് സെക്രട്ടറിമാരായ ശ്രീ രജനീഷ് തിംഗല്, ശ്രീ നവ്ദീപ് റിന്വ, മറ്റ് മുതിര്ന്ന ഉദ്യോഗസ്ഥര് തുടങ്ങിയവര് പങ്കെടുത്തു. ബിപിപിഐ ജീവനക്കാരും ജനൗഷധി കേന്ദ്രങ്ങളുടെ ഉടമകളും വിതരണക്കാരും ചേര്ന്നാണ് ഈ തുക സംഭാവന ചെയ്തത്.
വാണിജ്യ വ്യവസായ മന്ത്രാലയം
ഇന്ത്യ-അമേരിക്ക CEO ഫോറം 2020 സംഘടിപ്പിച്ചു.
ന്യൂഡൽഹി, ജൂലൈ 15, 2020
ഇന്ത്യ-അമേരിക്ക CEO ഫോറം ഇന്നലെ ടെലിഫോണിക് കോൺഫറൻസിലൂടെ സംഘടിപ്പിച്ചു. 2014 ഡിസംബറിൽ ഇരു രാജ്യങ്ങളിലെയും ഗവർമെന്റുകൾ ചേർന്ന് ഫോറത്തിന്റെ പ്രവർത്തനം പുനരാരംഭിച്ചതിനുശേഷം ഇത് അഞ്ചാം തവണയാണ് ഫോറം സമ്മേളിക്കുന്നത്
ഇരുരാഷ്ട്രങ്ങളിലെയും വ്യവസായികൾ നേരിടുന്ന പ്രശ്നങ്ങൾ ചർച്ച ചെയ്യാനും, ഇരു രാഷ്ട്രങ്ങളുടെയും സമ്പദ്വ്യവസ്ഥയ്ക്ക് ഗുണപ്രദ മാകുന്ന രീതിയിൽ സഹകരണം വർദ്ധിപ്പിക്കാൻ സാധ്യതയുള്ള മേഖലകൾ തിരിച്ചറിയുന്നതും ലക്ഷ്യമിട്ടാണ് ഫോറം സംഘടിപ്പിക്കുന്നത്.
വാണിജ്യ വ്യവസായ റെയിൽവേ മന്ത്രാലയങ്ങളുടെ ചുമതലയുള്ള കേന്ദ്ര മന്ത്രി ശ്രീ പീയൂഷ് ഗോയൽ, അമേരിക്കൻ വാണിജ്യ സെക്രട്ടറി ശ്രീ. വിൽബർ റോസ് എന്നിവർ സംയുക്തമായാണ് യോഗത്തിന് ആധ്യക്ഷം വഹിച്ചത്. മുതിർന്ന ഗവൺമെന്റ് പ്രതിനിധികളും യോഗത്തിൽ പങ്കെടുത്തു
2019 ഫെബ്രുവരിയിൽ ന്യൂഡൽഹിയിൽ നടന്ന നാലാമത് യോഗ ത്തിലെ നിർദ്ദേശങ്ങളുടെ ചുവട് പിടിച്ചു കൊണ്ട് ആവശ്യമായ പരിഷ്കാരങ്ങളും നയ രൂപീകരണവും നടപ്പാക്കിയ ഇരു രാഷ്ട്രങ്ങളെയും, സിഇഒ മാർ അഭിനന്ദിച്ചു.
ഇരുവിഭാഗത്തെയും CEO ഫോറം അംഗങ്ങൾ സംയുക്തമായി ചർച്ച ചെയ്തു രൂപപ്പെടുത്തിയ പുതിയ പരിഷ്കാരങ്ങളും നയ നിർദ്ദേശങ്ങളും യോഗത്തിൽ അവതരിപ്പിക്കപ്പെട്ടു, ഇരു രാഷ്ട്രങ്ങളുടെയും സമ്പദ്വ്യവസ്ഥയിലെ തന്ത്രപ്രധാന മേഖലകളിലെ നിക്ഷേപ അവസരങ്ങൾ കൂടുതൽ വർദ്ധിപ്പിക്കുന്നത് ലക്ഷ്യമിട്ടുള്ളതാണ് ഇവ.
ആഗോള സ്ഥിരത, സുരക്ഷ, സാമ്പത്തിക പുരോഗതി എന്നിവയിലെ സമാന താൽപ്പര്യങ്ങൾ മൂലം, ഇന്ത്യ-അമേരിക്ക ഉഭയകക്ഷി ബന്ധത്തിൽ ഉണ്ടായിട്ടുള്ള മികച്ച പുരോഗതി ശ്രീ ഗോയൽ ചൂണ്ടിക്കാട്ടി. ഇരു സമ്പത്ത് വ്യവസ്ഥകളിലും ചെറുകിട സംരംഭങ്ങൾക്കുള്ള പ്രാധാന്യം എടുത്തു കാട്ടിയ കേന്ദ്രമന്ത്രി, തൊഴിലവസരങ്ങൾ, ഓരോ മേഖലയിലും ജോലി ചെയ്യുന്നവരുടെ നൈപുണ്യം എന്നിവ വർദ്ധിപ്പിക്കേണ്ടതിന്റെ ആവശ്യകതയും ചൂണ്ടിക്കാട്ടി
കോവിഡാനന്തര ലോകത്തിനായുള്ള പുതിയ പാത തുറന്നുകൊടുക്കുന്നതിൽ നേതൃത്വം വഹിക്കാൻ അദ്ദേഹം ഫോറത്തിനോട് ആവശ്യപ്പെട്ടു.
ഇരുരാജ്യങ്ങൾക്കും മുന്നിലുള്ള മാർഗനിർദേശങ്ങൾ പരിഗണിക്കാനും, കോവിഡാനന്തര ലോക ക്രമത്തിൽ കൂടുതൽ സഹകരണം വർധിപ്പിക്കാനുമുള്ള തീരുമാനവും ശ്രീ ഗോയലും അമേരിക്കൻ സെക്രട്ടറി റോസും ചേർന്ന് അറിയിച്ചു.
(Visitor Counter : 173
ആഭ്യന്തരകാര്യ മന്ത്രാലയം
അണ്ലോക്ക് -3 കാലയളവില് വ്യക്തികളുടെയും ചരക്കുകളുടെയും സേവനങ്ങളുടെയും തടസ്സമില്ലാതെ സഞ്ചാരം അനുവദിക്കണമെന്ന് കേന്ദ്ര ആഭ്യന്തര മന്ത്രാലയം  സംസ്ഥാനങ്ങളോട് ആവശ്യപ്പെട്ടു
ചിലയിടങ്ങളിൽ ജില്ലാ ഭരണകൂടങ്ങള് / സംസ്ഥാന സര്ക്കാരുകള് പ്രാദേശിക തലത്തില് ഏര്പ്പെടുത്തിയിരിക്കുന്ന നിയന്ത്രണങ്ങള് ഡിഎംഎ , 2005 ലെ വ്യവസ്ഥകള്ക്ക് കീഴിലുള്ള മാര്ഗ്ഗനിര്ദ്ദേശങ്ങളുടെ ലംഘനം
നിലവിലുള്ള അണ്ലോക്ക് -3 മാര്ഗ്ഗനിര്ദ്ദേശങ്ങള്ക്കിടയില് വ്യക്തികളുടെയും ചരക്കുകളുടെയും സേവനങ്ങളുടെയും അന്തര് സംസ്ഥാന, അന്തര് സംസ്ഥാന നീക്കത്തിന് യാതൊരു നിയന്ത്രണവും ഏര്പ്പെടുത്തരുതെന്ന് കേന്ദ്രം സംസ്ഥാനങ്ങളോട് ആവശ്യപ്പെട്ടു. വിവിധ ജില്ലകളും സംസ്ഥാനങ്ങളും പ്രാദേശിക തലത്തില് നിയന്ത്രണങ്ങള് ഏര്പ്പെടുത്തുന്നുണ്ടെന്ന് റിപ്പോര്ട്ട് ചെയ്തിട്ടുണ്ട് എന്ന് വിവിധ സംസ്ഥാനങ്ങളിലെ ചീഫ് സെക്രട്ടറിമാരുമായി നടത്തിയ ആശയവിനിമയത്തില് കേന്ദ്ര ആഭ്യന്തര മന്ത്രാലയം ചൂണ്ടിക്കാട്ടി. അത്തരം നിയന്ത്രണങ്ങള് ചരക്കുകളുടെയും സേവനങ്ങളുടെയും അന്തര്സംസ്ഥാന മുന്നേറ്റത്തില് പ്രശ്നങ്ങള് സൃഷ്ടിക്കുകയും വിതരണ ശൃംഖലയെ ബാധിക്കുകയും ചെയ്യുന്നു. ഇത് സാമ്പത്തിക പ്രവര്ത്തനങ്ങളെയും തൊഴിലിനെയും തടസ്സപ്പെടുത്തുന്നു. കൂടാതെ ചരക്കുകളുടെയും സേവനങ്ങളുടെയും വിതരണത്തെ ബാധിക്കുകയും ചെയ്യുന്നു.
പ്രാദേശിക തലത്തില് ജില്ലാ ഭരണകൂടങ്ങളോ സംസ്ഥാനങ്ങളോ ഏര്പ്പെടുത്തിയ ഇത്തരം നിയന്ത്രണങ്ങള്, ദുരന്തനിവാരണ നിയമം 2005 ലെ വ്യവസ്ഥകള് പ്രകാരം ആഭ്യന്തരമന്ത്രാലയം പുറപ്പെടുവിച്ച മാര്ഗ്ഗനിര്ദ്ദേശങ്ങളുടെ ലംഘനമാണെന്ന് മന്ത്രാലയം വ്യക്തമാക്കി.
അണ്ലോക്ക് -3 നുള്ള മാര്ഗ്ഗനിര്ദ്ദേശങ്ങള് വ്യക്തമാക്കുന്ന 2020 ജൂലൈ 29 ലെ മന്ത്രാലയത്തിന്റെ ഉത്തരവിലേക്ക് ശ്രദ്ധ ആകര്ഷിക്കുന്ന, കേന്ദ്ര ആഭ്യന്തരസെക്രട്ടറി ചീഫ്സെക്രട്ടറിമാർക്ക് അയച്ച കത്തിൽ, വ്യക്തികളുടെയും ചരക്കുകളുടെയും അന്തര്-സംസ്ഥാന, അന്തര്-സംസ്ഥാന നീക്കത്തിന് യാതൊരു നിയന്ത്രണവുമില്ലെന്ന് ആവര്ത്തിക്കുന്നു. അത്തരം പ്രവർത്തനങ്ങള്ക്ക് പ്രത്യേക അനുമതിയോ അംഗീകാരമോ ഇ-പെര്മിറ്റോ ആവശ്യമില്ല. അയല്രാജ്യങ്ങളുമായുള്ള ഉടമ്പടി പ്രകാരം അതിര്ത്തി കടന്നുള്ള വ്യാപാരത്തിനായി വ്യക്തികളുടെയും ചരക്കുകളുടെയും ചലനം ഇതില് ഉള്പ്പെടുന്നതായും മന്ത്രാലയം അറിയിച്ചു.
(........
ആഭ്യന്തരകാര്യ മന്ത്രാലയം
നക്സൽ പ്രവർത്തനങ്ങളെ ചെറുക്കുന്നതിനുള്ള സഹായം
ന്യൂ ഡൽഹി: ഡിസംബർ 14, 2021
സുരക്ഷയുമായി ബന്ധപ്പെട്ട ചെലവ്  പദ്ധതിയുടെ പരിധിയിൽ വരുന്ന നക്സൽ  ബാധിത ജില്ലകൾ 2018 ഏപ്രിലിൽ 126ൽ നിന്ന് 90 ആയും, 2021 ജൂലൈയിൽ 70 ആയും  കുറഞ്ഞു. കേരളത്തിൽ മലപ്പുറം, പാലക്കാട്, വയനാട് എന്നീ നക്സൽ  ബാധിത ജില്ലകൾ പദ്ധതിയിൽ ഉൾപ്പെടുന്നു.
കേന്ദ്ര സായുധ പോലീസ് സേനകളുടെ ബറ്റാലിയനുകൾ, സംസ്ഥാനങ്ങളിലെ സേനകൾക്ക് പ്രത്യേക പരിശീലനം, അനുബന്ധ പ്രവർത്തനങ്ങൾക്ക് ഹെലികോപ്റ്ററുകൾ, സംസ്ഥാന പോലീസ് സേനകളുടെ നവീകരണത്തിനുള്ള ഫണ്ട്, ഉപകരണങ്ങൾ, ആയുധങ്ങൾ, രഹസ്യാന്വേഷണ വിവരങ്ങളുടെ കൈമാറ്റം, ഫോർട്ടിഫൈഡ് പോലീസ് സ്റ്റേഷനുകളുടെ നിർമ്മാണ സഹായം എന്നിവ നൽകി കേന്ദ്ര ഗവണ്മെന്റ് സുരക്ഷാ രംഗത്ത്, LWE ബാധിത സംസ്ഥാനങ്ങളെ സഹായിക്കുന്നു.
സംസ്ഥാന പോലീസ് സേനയെ ശക്തിപ്പെടുത്തുന്നതിനും 250 ഫോർട്ടിഫൈഡ് പോലീസ് സ്റ്റേഷനുകൾ നിർമ്മിക്കുന്നതിനുമായി 2017-20 കാലയളവിൽ പ്രത്യേക അടിസ്ഥാന സൗകര്യ പദ്ധതി  പ്രകാരം 991 കോടി രൂപയുടെ പദ്ധതികൾ അനുവദിച്ചു. കഴിഞ്ഞ മൂന്ന് സാമ്പത്തിക വർഷങ്ങളിലായി 11 നക്സൽ ബാധിത സംസ്ഥാനങ്ങൾക്ക് സുരക്ഷാ അനുബന്ധ ചെലവ്  പദ്ധതി പ്രകാരം 871.75 കോടി രൂപ അനുവദിച്ചു.
റോഡ്, ടെലികോം കണക്റ്റിവിറ്റി മെച്ചപ്പെടുത്തൽ, ബാങ്കിംഗ് സൗകര്യങ്ങൾ മെച്ചപ്പെടുത്തുന്നതിലൂടെ സാമ്പത്തിക ഉൾപ്പെടുത്തൽ, പോസ്റ്റ് ഓഫീസുകൾ, നൈപുണ്യ വികസനം, വിദ്യാഭ്യാസ സൗകര്യങ്ങൾ തുടങ്ങിയ വികസന പ്രവർത്തനങ്ങൾ നക്സൽ ബാധിത മേഖലകളിൽ കേന്ദ്ര ഗവൺമെന്റ് സ്വീകരിച്ചിട്ടുണ്ട്.
വിവിധ മന്ത്രാലയങ്ങളുടെ ഫ്ലാഗ്ഷിപ് പദ്ധതികൾക്ക് പുറമെ, നക്സൽ ബാധിത പ്രദേശങ്ങൾക്കായുള്ള ചില പ്രത്യേക ഇടപെടലുകൾ ഇനിപ്പറയുന്നവയാണ്:പൊതു അടിസ്ഥാന സൗകര്യങ്ങളിലും സേവനങ്ങളിലുമുള്ള വിടവുകൾ നികത്തുന്നതിന് ‘പ്രത്യേക കേന്ദ്ര സഹായത്തിന് ’ കീഴിൽ സംസ്ഥാനങ്ങൾക്ക് ഫണ്ട് നൽകുന്നു.റോഡ് റിക്വയർമെന്റ് പ്ലാൻ-I , നക്സൽ ബാധിത പ്രദേശങ്ങൾക്കായുള്ള റോഡ് കണക്റ്റിവിറ്റി പദ്ധതി  എന്നിവയ്ക്ക് കീഴിൽ സംയോജിതമായി ഏകദേശം 20,000 കോടി രൂപ ചെലവിൽ 4,700 കിലോമീറ്റർ റോഡുകളും, 110 പാലങ്ങളും കഴിഞ്ഞ മൂന്ന് വർഷത്തിനിടെ നിർമ്മിച്ചു.നക്സൽ ബാധിത പ്രദേശങ്ങൾക്കായി മൊബൈൽ കണക്റ്റിവിറ്റി പദ്ധതിയുടെ രണ്ടാം ഘട്ടത്തിന് കീഴിൽ 2,542 ടവറുകൾ സ്ഥാപിക്കുന്നതിനുള്ള വർക്ക് ഓർഡർ 2021 സെപ്റ്റംബറിൽ നൽകിയിട്ടുണ്ട്. കൂടാതെ, 2021-ൽ 36 നക്സൽ ബാധിത ജില്ലകൾക്കായി മൊബൈൽ സേവനങ്ങൾ കൂടുതൽ ലഭ്യമാക്കാൻ 4,312 ടവറുകൾ സ്ഥാപിക്കാൻ ആസ്പിറേഷണൽ ഡിസ്ട്രിക്റ്റ് പദ്ധതിക്ക് കീഴിൽ അംഗീകാരം നൽകിനക്സൽ ബാധിതമായ 47 ജില്ലകളിൽ "നൈപുണ്യ വികസന പദ്ധതി" പ്രകാരം കഴിഞ്ഞ മൂന്ന് വർഷത്തിനിടെ 08 ഐ ടി ഐ-കളും 01 എസ് ഡി സി-യും നിർമ്മിച്ചു.148 ഏകലവ്യ മോഡൽ റസിഡൻഷ്യൽ സ്കൂളുകൾ  കഴിഞ്ഞ മൂന്ന് വർഷത്തിനിടെ ഇത്തരം പ്രദേശങ്ങളിൽ അനുവദിച്ചിട്ടുണ്ട്.
ഇന്ന് ലോക് സഭയിൽ ചോദ്യത്തിന് രേഖാമൂലം നൽകിയ മറുപടിയിലാണ് ആഭ്യന്തര സഹമന്ത്രി നിത്യാനന്ദ് റായി ആണ് ഇക്കാര്യം വ്യക്തമാക്കിയത്.
RRTN/SKY
(Visitor Counter : 151
രാജ്യരക്ഷാ മന്ത്രാലയം
കരസേനാ ഉപമേധാവി ഖത്തർ സന്ദർശിക്കുന്നു.
ന്യൂ ഡൽഹി :ഡിസംബർ, 08 ,2021
ആർമി സ്റ്റാഫ് വൈസ് ചീഫ്,ലെഫ്റ്റനന്റ് ജനറൽ സി പി മൊഹന്തി 2021 ഡിസംബർ 08 മുതൽ 09 വരെ രണ്ട് ദിവസത്തെ ഖത്തർ സന്ദർശനത്തിനായി പുറപ്പെട്ടു. സന്ദർശന വേളയിൽ, ഖത്തർ പ്രതിരോധ മേഖലയിലെ ഉന്നതരുമായി അദ്ദേഹം കൂടിക്കാഴ്ച നടത്തുകയും ഖത്തറും ഇന്ത്യയും തമ്മിലുള്ള മികച്ച പ്രതിരോധ സഹകരണം മുന്നോട്ട് കൊണ്ടുപോകുന്നതിന് വേണ്ട നടപടികൾ സ്വീകരിക്കുകയും ചെയ്യും .
ഖത്തർ പ്രതിരോധ കാര്യ സഹ മന്ത്രി, , ചീഫ് ഓഫ് സ്റ്റാഫ്, ഖത്തർ സായുധ സേന, ഖത്തർ എമിരി ലാൻഡ് ഫോഴ്സ്  കമാൻഡർ, അഹമ്മദ് ബിൻ മുഹമ്മദ് മിലിട്ടറി കോളജ് കമാൻഡന്റ് എന്നിവിടങ്ങളിൽ അദ്ദേഹം സന്ദർശനം നടത്തുകയും പരസ്പരം താല്പര്യമുള്ള വിഷയങ്ങളെപ്പറ്റി ആശയ വിനിമയം നടത്തുകയും ചെയ്യും. .
സന്ദർശനത്തിന്റെ പ്രധാന വിഷയങ്ങളിലൊന്ന് , ഖത്തറിലെ മുൻനിര പ്രതിരോധ വ്യവസായങ്ങളുടെ മുതിർന്ന നേതൃത്വവുമായുള്ള അദ്ദേഹത്തിന്റെ ആശയവിനിമയമാണ്.ഈ സന്ദർശനം ഇരു രാജ്യങ്ങളും തമ്മിലുള്ള ഉഭയകക്ഷി പ്രതിരോധ സഹകരണം കൂടുതൽ ശക്തിപ്പെടുത്തും.
IE
(Visitor Counter : 86
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 208.25 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 25,50,276 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 1,17,508 പേർ; ചികിത്സയിലുള്ളത് ആകെ രോഗബാധിതരുടെ 0.27%
കഴിഞ്ഞ 24 മണിക്കൂറിനിടെ 14,238 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,36,23,804 ആയി; രോഗമുക്തി നിരക്ക് 98.54%
(കഴിഞ്ഞ 24 മണിക്കൂറിൽ 14,917 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 7.52%; പ്രതിവാര രോഗസ്ഥിരീകരണ നിരക്ക് 4.65%
ആകെ നടത്തിയത് 88.04 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 1,98,271 പരിശോധനകൾ
RRTN
ശാസ്ത്ര സാങ്കേതിക മന്ത്രാലയം
വൈദ്യശാസ്ത്ര ഉപകരണ പാർക്ക് കേരളത്തിൽ ഉടൻ തന്നെ പ്രവർത്തനം ആരംഭിക്കും
രാജ്യത്തെ ആദ്യ വൈദ്യശാസ്ത്ര ഉപകരണ പാർക്കിന് കേരളത്തിൽ ഉടൻ തുടക്കമാകും. വൈദ്യശാസ്ത്ര ഉപകരണ വ്യവസായ മേഖലയിലെ നിരവധി ആവശ്യങ്ങൾ പരിഹരിക്കുന്നത് ലക്ഷ്യമിട്ടാണ് നീക്കം. മെഡിക്കൽ ഡിവൈസസ് പാർക്കിന്റെ ശിലാസ്ഥാപനം കേരള മുഖ്യമന്ത്രി ശ്രീ പിണറായി വിജയൻ 2020 സെപ്റ്റംബർ 24നു നിർവഹിക്കും.
ഭാരത സർക്കാരിന്റെ ശാസ്ത്രസാങ്കേതിക വകുപ്പിനു കീഴിൽ പ്രവർത്തിക്കുന്ന സ്വയംഭരണ സ്ഥാപനമായ ശ്രീ ചിത്ര തിരുനാൾ ഇൻസ്റ്റിറ്റ്യൂട്ട് ഫോർ മെഡിക്കൽ സയൻസസ് ആൻഡ് ടെക്നോളജി, കേരള സർക്കാരിന്റെ വ്യാവസായിക നിക്ഷേപ പ്രോത്സാഹന സംവിധാനമായ കേരള സംസ്ഥാന വ്യാവസായിക വികസന കോർപ്പറേഷൻ ലിമിറ്റഡ്  എന്നിവയുടെ സംയുക്ത സംരംഭമാണ് മെഡ്സ്പാർക്ക്. തിരുവനന്തപുരം ജില്ലയിലെ തോന്നയ്ക്കലിൽ ഉള്ള ലൈഫ് സയൻസ് പാർക്കിൽ ആകും, മെഡ്സ് പാർക്ക് സ്ഥാപിക്കുക.
SCTIMST മികവ് തെളിയിച്ചിരിക്കുന്ന, അത്യാധുനിക ജീവൻരക്ഷാ വൈദ്യശാസ്ത്ര ഉപകരണ മേഖലയിൽ ആകും മെഡ്സ് പാർക്ക് കൂടുതൽ പ്രാധാന്യം നൽകുക. വൈദ്യശാസ്ത്ര ഉപകരണങ്ങളുടെ ഗവേഷണം-വികസനം, അവയുടെ പരിശോധന-വിലയിരുത്തൽ, നിർമ്മാണ സഹായം, പുത്തൻ സാങ്കേതികവിദ്യകൾ തുടങ്ങിയവയിൽ മെഡിക്കൽ ഡിവൈസസ് പാർക്ക് പിന്തുണ ഉറപ്പാക്കും.
പാർക്കിന് അകത്തും പുറത്തും ഉള്ള വൈദ്യശാസ്ത്ര ഉപകരണ വ്യവസായ യൂണിറ്റുകൾക്ക് ഈ സഹായം ഉപയോഗപ്പെടുത്താവുന്നതാണ്. വൈദ്യശാസ്ത്ര ഉപകരണ മേഖലയിൽ കൂടുതലായി കാണപ്പെടുന്ന ചെറുകിട ഇടത്തരം വ്യവസായ യൂണിറ്റുകൾക്ക് ഇത് ഗുണം ചെയ്യും.
(
പ്രധാനമന്ത്രിയുടെ ഓഫീസ്
13 -ാമത് ബ്രിക്സ് ഉച്ചകോടിയിൽ പ്രധാനമന്ത്രി അധ്യക്ഷത വഹിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് പതിമൂന്നാമത് ബ്രിക്സ് ഉച്ചകോടിയിൽ വെർച്വലായി ആധ്യക്ഷ്യം വഹിച്ചു
'ബ്രിക്സ്@15: തുടര്ച്ച, ഏകീകരണം, സമവായം എന്നിവയില് ബ്രിക്സിനുള്ളിലെ സഹകരണം'. എന്നതാണ് ഇന്ത്യ തിരഞ്ഞെടുത്ത ഉച്ചകോടിയുടെ പ്രമേയം .
ബ്രസീൽ പ്രസിഡന്റ് ജെയർ ബോൾസോനാരോ, റഷ്യൻ പ്രസിഡന്റ് വ്ളാഡിമിർ പുടിൻ, ചൈനീസ് പ്രസിഡന്റ് ഷി ജിൻപിങ്, ദക്ഷിണാഫ്രിക്കൻ പ്രസിഡന്റ് സിറിൽ റാമഫോസ എന്നിവരടങ്ങുന്ന മറ്റ് ബ്രിക്സ് നേതാക്കളുടെ പങ്കാളിത്തം ഉച്ചകോടിയിൽ ഉണ്ടായിരുന്നു.
ഈ വർഷം ഇന്ത്യയുടെ അധ്യക്ഷപദവിയ്ക്കിടെ ബ്രിക്സ് പങ്കാളികളിൽ നിന്ന് ലഭിച്ച സഹകരണത്തിന് പ്രധാനമന്ത്രി അഭിനന്ദനം അറിയിച്ചു, ഇത് നിരവധി പുതിയ സംരംഭങ്ങൾക്ക് വിജയം കൈവരിക്കാൻ അനുവദിച്ചു. ആദ്യ ബ്രിക്സ് ഡിജിറ്റൽ ഹെൽത്ത് സമ്മിറ്റ് ഇതിൽ ഉൾപ്പെടുന്നു; ബഹുരാഷ്ട്ര പരിഷ്കാരങ്ങളെക്കുറിച്ചുള്ള ആദ്യത്തെ ബ്രിക്സ് മന്ത്രിമാരുടെ സംയുക്ത പ്രസ്താവന; ഒരു ബ്രിക്സ് ഭീകര വാദ വിരുദ്ധ പ്രവർത്തന പദ്ധതി; റിമോട്ട് സെൻസിംഗ് ഉപഗ്രഹ മേഖലയിലെ സഹകരണത്തിനുള്ള ഒരു കരാർ; ഒരു വെർച്വൽ ബ്രിക്സ് വാക്സിൻ ഗവേഷണ വികസന കേന്ദ്രം; ഗ്രീൻ ടൂറിസത്തെ കുറിച്ചുള്ള ബ്രിക്സ് അലയൻസ് തുടങ്ങിയവ.
കോവിഡിന് ശേഷമുള്ള ആഗോള വീണ്ടെടുക്കലിൽ ബ്രിക്സ് രാജ്യങ്ങൾക്ക് വഹിക്കാനാകുന്ന പ്രധാന പങ്ക് എടുത്തുകാണിച്ച പ്രധാനമന്ത്രി, 'ബിൽഡ് ബാക്ക് റെസിസ്റ്റൻസി, നൂതനമായി, വിശ്വാസ്യതയോടെ, സുസ്ഥിരമായി' എന്ന മുദ്രാവാക്യത്തിൽ ബ്രിക്സ് സഹകരണം മെച്ചപ്പെടുത്താൻ ആവശ്യപ്പെട്ടു.
കോവിഡിന് ശേഷമുള്ള ആഗോള വീണ്ടെടുക്കലിൽ ബ്രിക്സ് രാജ്യങ്ങൾക്ക് വഹിക്കാനാകുന്ന പ്രധാന പങ്ക് എടുത്തുകാണിച്ച പ്രധാനമന്ത്രി, "പൂര്വ്വസ്ഥിതിപ്രാപിക്കളിലൂടെ, നവീനതയിലൂടെ , വിശ്വസ്തതയോടെ , സുസ്ഥിരതയോടെ" എന്ന മുദ്രാവാക്യത്തോടെ ബ്രിക്സ് സഹകരണം മെച്ചപ്പെടുത്താൻ ആവശ്യപ്പെട്ടു.
ഈ വിഷയങ്ങളെക്കുറിച്ച് വിശദീകരിച്ചുകൊണ്ട്, വാക്സിനേഷന്റെ വേഗതയും ലഭ്യതയും വർദ്ധിപ്പിച്ച്, വികസിത ലോകത്തിനപ്പുറം ഫാർമ, വാക്സിൻ ഉൽപാദന ശേഷികൾ വൈവിധ്യവത്കരിച്ച് 'പ്രതിരോധശേഷി' സൃഷ്ടിച്ച്, ഡിജിറ്റൽ ഉപകരണങ്ങൾ ഉപയോഗിച്ച് 'നവീകരണം' വളർത്തുന്നതിലൂടെ തിരിച്ചുവരവ് ' ത്വരിതപ്പെടുത്തേണ്ടതിന്റെ ആവശ്യകത പ്രധാനമന്ത്രി ഊന്നിപ്പറഞ്ഞു. പൊതു നന്മയ്ക്കായി, ബഹുരാഷ്ട്ര സ്ഥാപനങ്ങളുടെ പരിഷ്കരണം അവരുടെ 'വിശ്വാസ്യത' വർദ്ധിപ്പിക്കുന്നതിനും, പരിസ്ഥിതി, കാലാവസ്ഥാ പ്രശ്നങ്ങളിൽ ഒരു പൊതു ബ്രിക്സ് ശബ്ദം സ്പഷ്ടമാക്കിക്കൊണ്ട് 'സുസ്ഥിര' വികസനം പ്രോത്സാഹിപ്പിക്കാനും അദ്ദേഹം ആവശ്യപ്പെട്ടു
അഫ്ഗാനിസ്ഥാനിലെ സമീപകാല സംഭവവികാസങ്ങൾ ഉൾപ്പെടെ പ്രധാനപ്പെട്ട പ്രാദേശിക, ആഗോള പ്രശ്നങ്ങളും നേതാക്കൾ ചർച്ച ചെയ്തു. ഭീകരവാദവും തീവ്രവാദവും വളർത്തുന്ന ഭീഷണിയെക്കുറിച്ചുള്ള കാഴ്ചപ്പാടുകൾ ഉണ്ടായിരുന്നു, ഭീകരവാദത്തിനെതിരായ കർമ്മ പ്ലാൻ നടപ്പിലാക്കുന്നത് ത്വരിതപ്പെടുത്താൻ എല്ലാ ബ്രിക്സ് പങ്കാളികളും സമ്മതിച്ചു.
ഉച്ചകോടിയുടെ സമാപനത്തിൽ നേതാക്കൾ 'ന്യൂഡൽഹി പ്രഖ്യാപനം' അംഗീകരിച്ചു.
(
ധനകാര്യ മന്ത്രാലയം
ആദായനികുതി വകുപ്പിന്റെ പുതിയ e-ഫയലിംഗ് പോർട്ടലിൽ 6.17 കോടിയോളം ഐടി റിട്ടേണുകളും, 19 ലക്ഷത്തോളം പ്രധാന ടാക്സ് ഓഡിറ്റ് റിപ്പോർട്ടുകളും സമർപ്പിക്കപ്പെട്ടു
2022 ഫെബ്രുവരി 6 വരെയുള്ള കണക്കുകൾ പ്രകാരം, ആദായനികുതി വകുപ്പിന്റെ പുതിയ e-ഫയലിംഗ് പോർട്ടലിൽ 6.17 കോടിയോളം ഐടി റിട്ടേണുകളും, 19 ലക്ഷത്തോളം പ്രധാന ടാക്സ് ഓഡിറ്റ് റിപ്പോർട്ടുകളും സമർപ്പിക്കപ്പെട്ടു.
2021-22 അസ്സെസ്സ്മെന്റ് വർഷത്തേക്ക് സമർപ്പിക്കപ്പെട്ട 6.17 കോടി ആദായ നികുതി റിട്ടേണുകളിൽ, 48% ITR-1  ഉം, 9% ITR-2  ഉം, 13% ITR-3  ഉം ആണ്. സമർപ്പിക്കപ്പെട്ട റിട്ടേണുകളുകളുടെ 27% ITR-4 , ITR-5 , ITR-6  & ITR-7  എന്നിവയാണ്.
2021-22 സാമ്പത്തിക വർഷത്തിൽ, 1.73 ലക്ഷത്തിൽ അധികം ഫോം 3CA-3CD ഉം,15.62 ലക്ഷം
ഫോം 3CB-3CD ഉം ഫയൽ ചെയ്യപ്പെട്ടു. 2022 ഫെബ്രുവരി 6 വരെയുള്ള കണക്കുകൾ പ്രകാരം  തുടങ്ങിയ 1.61 ലക്ഷത്തിലേറെ മറ്റ് നികുതി ഓഡിറ്റ് റിപ്പോർട്ടുകളും ഹാജരാക്കപ്പെട്ടു.
TARs/ITRs എന്നിവ അധികം വൈകാതെ തന്നെ ഫയൽ ചെയ്യുന്നത് പ്രോത്സാഹിപ്പിച്ചു കൊണ്ടുള്ള സന്ദേശങ്ങൾ, ഇ-മെയിലുകൾ, മൊബൈൽ സന്ദേശങ്ങൾ, ട്വീറ്റുകൾ എന്നിവയിലൂടെ വകുപ്പ് നൽകി വരികയായിരുന്നു.
ഇ-ഫയലിംഗുമായി ബന്ധപ്പെട്ട പരാതി പരിഹാരത്തിനായി നികുതിദായകരെ സഹായിക്കുന്നത് ലക്ഷ്യമിട്ട് TAR.helpdesk@incometax.gov.in, ITR.helpdesk@incometax.gov.in എന്നീ രണ്ട് പുതിയ ഇ-മെയിൽ ഐഡികളും തയ്യാറാക്കിയിരുന്നു.
2021-22 അസ്സെസ്സ്മെന്റ് വർഷത്തിലെ ടാക്സ് ഓഡിറ്റ് റിപ്പോർട്ടുകൾ, ആദായനികുതി റിട്ടേണുകൾ എന്നിവ സമർപ്പിക്കാനുള്ള എല്ലാ നികുതി ദായകരും/ടാക്സ് പ്രൊഫഷണലുകളും അവസാന നിമിഷത്തെ തിരക്ക് ഒഴിവാക്കിക്കൊണ്ട് ഇവ എത്രയും വേഗം സമർപ്പിക്കണമെന്ന് അഭ്യർത്ഥിക്കുകയാണ്.
വാര്ത്താവിതരണ പ്രക്ഷേപണ മന്ത്രാലയം
ബംഗ്ലാദേശ് പ്രതിനിധി സംഘംവാര്ത്താവിതരണസെക്രട്ടറിയുമായികൂടിക്കാഴ്ച നടത്തി ; ബംഗ ബന്ധുഷേയ്ഖ്മുജീബുര്റഹ്മാന്റെജീവിതത്തെ കുറിച്ചുള്ളചലച്ചിത്രംസംയുക്തമായി നിര്മ്മിക്കും
ബംഗ്ലാദേശ് പ്രധാനമന്ത്രിയുടെ ഉപദേശകന് ഡോ. ഗൗഹര്റിസ്വിയുടെ നേതൃത്വത്തിലുള്ള പ്രതിനിധി സംഘം ന്യൂഡല്ഹിയില്ഇന്ന്കേന്ദ്ര വാര്ത്താവിതരണ പ്രക്ഷേപണ സെക്രട്ടറി ശ്രീ. അമിത്ഖാരെയുമായും, മന്ത്രാലയത്തിലെമുതിര്ന്ന ഉദ്യോഗസ്ഥരുമായുംകൂടിക്കാഴ്ച നടത്തി. ഇന്ത്യയിലെ ബംഗ്ലാദേശ് ഹൈക്കമ്മീഷണര് ശ്രീ. സയദ്മുവാസംഅലിയുംസംഘത്തിലുണ്ടായിരുന്നു.
ബംഗ ബന്ധുഷേയ്ഖ്മുജീബുര്റഹ്മാന്റെജീവിതത്തെയുംസംഭാവനകളേയുംആസ്പദമാക്കിഒരുചലച്ചിത്രം നിര്മ്മിക്കുന്നതിന്റെ വിവിധ വശങ്ങള്അവര് ചര്ച്ച ചെയ്തു. ഇന്ത്യയും ബംഗ്ലാദേശുംസംയുക്തമായി ഈ ചിത്രം നിര്മ്മിക്കുമെന്ന് ഇരുരാജ്യങ്ങളിലെയും പ്രധാനമന്ത്രിമാര് പ്രഖ്യാപിച്ചിരുന്നു. വിഖ്യാതചലച്ചിത്രകാരന് ശ്യാം ബെനഗലായിരിക്കുംചിത്രംസംവിധാനം ചെയ്യുക. അദ്ദേഹവുംതിരക്കഥാകൃത്ത്അതുല്തിവാരിയുംചര്ച്ചയില് പങ്കെടുത്തു.
ബംഗ്ലാദേശ്വിമോചന യുദ്ധത്തെ കുറിച്ചുള്ളഡോക്യുമെന്ററിയുടെസംയുക്ത നിര്മ്മാണവും ചര്ച്ചയില്ഉള്പ്പെട്ടു.
ദൂരദര്ശന്റെ ഫ്രീ ഡിഷ് പ്ലാറ്റ്ഫോമില് ബംഗ്ലാദേശ്ടിവി ഉള്പ്പെടുത്താന് ധാരണയായി.ഇതിന് പകരം ബംഗ്ലാദേശിന്റെഅടുത്ത്തന്നെ ആരംഭിക്കുന്ന ഡിടിഎച്ച് പ്ലാറ്റ്ഫോമില് ദൂരദര്ശന്റെഒരു ചാനല് ഉള്പ്പെടുത്തും.
ആകാശവാണിയുംറേഡിയോ ബംഗ്ലാദേശുംതമ്മില് സഹകരിക്കുന്ന തിനുള്ളകരാര്സംബന്ധിച്ചും ധാരണയായി.ഇക്കൊല്ലംജൂണ് മുതല്ഇതിന് തുടക്കംകുറിക്കും.രണ്ട്രാജ്യങ്ങളിലെയും കമ്മ്യൂണിറ്റി റേഡിയോയുടെശക്തമായശൃംഖലകളെകുറിച്ച്എടുത്ത് പറഞ്ഞ ഇന്ത്യന് പ്രതിനിധി സംഘം ഈ രംഗത്തെ മികച്ച മാതൃകകള് പരസ്പരംകൈമാറണമെന്നും നിര്ദ്ദേശിച്ചു. റേഡിയോ ബംഗ്ലാദേശിലെജീവനക്കാര്ക്ക് പരിശീലനം നല്കുന്നതിന് ഇന്ത്യന് ഇന്സ്റ്റിറ്റ്യൂട്ട് ഓഫ്മാസ് കമ്മ്യൂണിക്കേഷന്റെ സേവനങ്ങളുംവാഗ്ദാനം ചെയ്തു.
ND MRD- 271
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ കോവിഡ്-19 വാക്സിനേഷനുകളുടെ ആകെ എണ്ണം 76.57 കോടി പിന്നിട്ടു
കഴിഞ്ഞ 24 മണിക്കൂറിനിടെ നൽകിയത് 64.5 ലക്ഷത്തിലേറെ ഡോസ്
രോഗമുക്തി നിരക്ക് നിലവിൽ 97.64%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 30,570 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 1.03%
പ്രതിവാര രോഗസ്ഥിരീകരണ നിരക്ക്  തുടർച്ചയായ 83-ാം ദിവസവും 3 ശതമാനത്തിൽ താഴെ
കഴിഞ്ഞ 24 മണിക്കൂറിനിടെ നൽകിയ 64,51,423 ഡോസുൾപ്പെടെ, ഇന്നു രാവിലെ 7 വരെയുള്ള കണക്കനുസരിച്ച് 77,22,914 സെഷനുകളിലൂടെ ആകെ 76.57 കോടിയിലേറെ  ഡോസ് വാക്സിൻ നൽകി.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ്
1,03,65,645
രണ്ടാം ഡോസ്
86,41,364
മുന്നണിപ്പോരാളികൾ
ഒന്നാം ഡോസ്
1,83,40,334
രണ്ടാം ഡോസ്
1,42,03,101
18-44 പ്രായപരിധിയിലുള്ളവർ
ഒന്നാം ഡോസ്
30,91,72,935
രണ്ടാം ഡോസ്
4,88,51,566
45-59 പ്രായപരിധിയിലുള്ളവർ
ഒന്നാം ഡോസ്
14,62,56,729
രണ്ടാം ഡോസ്
6,50,07,644
60നുമേൽ പ്രായമുള്ളവർ
ഒന്നാം ഡോസ്
9,45,11,108
രണ്ടാം ഡോസ്
5,03,66,711
ആകെ
76,57,17,137
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനുള്ളിൽ 38,303 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,25,60,474 ആയി.
ദേശീയ രോഗമുക്തി നിരക്ക് നിലവിൽ 97.64% ആണ്.
തുടർച്ചയായ 81-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 30,570 പേർക്കാണ്.
നിലവിൽ രാജ്യത്തു ചികിത്സയിലുള്ളത് 3,42,923 പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.03 ശതമാനമാണ്.
രാജ്യത്തെ പരിശോധനാശേഷി തുടർച്ചയായി വർധിപ്പിക്കുകയാണ്. കഴിഞ്ഞ 24 മണിക്കൂറിനുള്ളിൽ 15,79,761 പരിശോധനകൾ നടത്തി. ആകെ 54.77 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.93 ശതമാനമാണ്. കഴിഞ്ഞ 83 ദിവസമായി ഇത് 3 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 1.94 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 17 ദിവസമായി 3 ശതമാനത്തിൽ താഴെയാണ്. തുടർച്ചയായ 100-ാം ദിവസവും ഇത് 5 ശതമാനത്തിൽ താഴെയാണ്.
(Visitor Counter : 154